Ing pasar-pasar Kabupatèn Blora sing diliwati kali musi, akèh ditemoni para pedagang kang dodol iwak kutuk. Sanajan iwak kutuk rada jarang (langka) kadang-kadang wong sing pengaweane mancing lan nyaring akèh éntuk iwak kutuk lan di dol ning pasar. Ciri-ciri iwak kutuk : awake rada dawa, bageyan gegere mlenthu kandhi warna ijo semu ireng, dene wetenge rata kanthi werna putih utawa krem, endhase rada gepeng lan meh memper kaya ula. Senajan daging iwak kutuk rasane gurih tur gempol, nanging akèh wong ora doyan jalaran wujude kang memper karo ula. Sejatine iwak kutuk mono wujudake golongan iwak tawar urip ing rawa-rawa, kali, awah, lan kalenan kang banyune miline ora sepiro banter, banyu kanthi kadhar uyah (garam) endhek lan malah uga banyu kang reged kanthi kadhar oksigen sethitik lan sifate karnivora, pakanane umume ya iku cacing, kodhok, anak-anak iwak lan urang.Satemene iwak kutuk mujudake kéwan asli Indonesia, akèh tinemu perairan Jawa,Sumatra, Kalimantan, Sulawesi, Bali, Lombok, Flores lan Ambon. Iwak kutuk ing pasar akeh-akehe kiriman saka Kalimantan.Saliyane kaya umume iwak kutuk kanggo lawuh, prayata iwak kutuk nduwèni khasiat kang banget migunani munggah kasarasaning manungsa. Iwak kutuk ngandhut protein albumin kang dhuwur banget.dene protein albumin kasebut banget mbiyantu marang proses marasake tatu, mligine amarga operasi utawa pembedahan.Ing padésaan kulina menehake lawuh iwak kutuk marang bocah-bocah kang mentes disunat ing pangkah supaya enggal waras, senajan mbok manawa para sedulur mau ora ngerti alasane sacara medhis.Nanging prayata pancen tatu mau luwih cepet garing lan cepet waras.Manfaate protein albumin munggah kasarasaning manungsa :